Šerpa narod
<s>Šerpe su porijeklom južnotibetski narod koji se je na središnje i južne Himalaje naselio tokom posljednjih 500 godina.</s><s>Do selidbe na ovo područje iz kineske provincije Sečuan, je došlo u ranim godinama šesnaestog vijeka, kada su ih Mongoli protjerali.</s><s>Na osnovu tibetanskih dokumenata nađenih u Solu, grupa od 50 ili više Šerpi prešla je preko Nang-pa La Passa 1533.godine i naseljavaju područje južno od Mount Everesta, koje su nazvali Solo Kumbu.</s><s>Sebe su nazvali Šerpe - istočni narod, što 
dolazi od tibetanskog shar što znači "istok" + pa znači "narod".</s><s>Njihov današnji jezik je jedna od varijanti Tibetansko-Burmanskih jezika.</s><s>Međusobno izolovana sela, rasuta između strmih planinskih prevoja, uzrokovala su da se na relativno malom geografskom području razviju i očuvaju međusobno potpuno različite kulture.</s><s>U posljednjem popisu stanovništva Šerpe smatraju samoproglašenim narodom.</s><s>U starom popisu stanovništva iz 1901. godine Šerpe se prikazuju kao jedan od četiri tipa Bhotea ili Tibetanaca.</s><s>Bhote (bou-tej) potiče od sanskrtskog naziva za Tibet.</s><s>Šerpe neke običaje Bhotea smatraju primitivnim (otimanje nevjeste, prinošenje žrtvi i obrednog klanja).</s><s>Bhote su društveno niže rangirani od Šerpa, a te statusne razlike primejećuju se i u angažmanu nizijskih i visinskih nosača.</s><s>Pojedine ekspedicije žele uposliti samo Šerpe, pa su Bhote u nezavidnom položaju u nadmetanju za poslove visinskih radnika.</s><s>Ima ih po popisu iz 2001. oko 154.000.</s>

<s>Najviše ih živi u istočnom dijelu Nepala.</s><s>Jedan dio je i na zapadu, u Rolvaling Dolini i regiji Helambu sjeverno od Kathmandua.</s><s>Žive i u Kini, Butanu i indijskoj državi Sikkim i sjevernim bijelovina Zapadnog Bengala posebno u distriktu Darjeeling.</s><s>Jedan broj je migrirao i u zapadne zemlje pa se u Njujorkku nalazi populacija od 16.000 Šerpa.</s>

<s>Alpinizam 
Narodi s tibetanskog platoa, uključujući i Šerpe, vijekovima žive na velikim visinama i kroz taj dugi vremenski period njihov organizam je genetski vrlo dobro prilagođen nedostatku kiseonika.</s><s>Za razliku od aklimatizovanih alpinista, puno su izdržljiviji i otporniji na surovu klimu, rijedak vazduh i visinske bolesti.</s>

<s>Početkom 20.veka neki od njih su trgujući odlazili u Dardžiling, u Sikimu.</s><s>Zapazili su ih Englezi koji su razmišljali o usponu na himalajske vrhove.</s><s>Postali su visinski nosači, vodiči kroz nepoznate predjele i pomoćnici u baznim logorima bez kojih se nije mogla pokrenuti ni jedna himalajska ekspedicija.</s><s>Veliki broj Šerpa danas se smatraju elitom planinarstva i ekspertima za njihov himalajski prostor.</s><s>Time su pronijeli slavu malog naroda širom svijeta.</s>

<s>Njihov razvoj u vrsne planinari pomogla je i Jugoslavija izgradnjom alpinističke škole 1980. god.</s>

<s>Poznati penjači 
Tenzing Norgay je prvi i najpoznatiji Šerpa.</s><s>Bio je jedan od dvojice ljudi (drugi je Edmund Hillary), poznatih po prvom usponu na Mount Everest 29. maja 1953.</s><s>Norgayov sin  Jamling Tenzing Norgay takođe je 1996. god. ispenjao Everest u čast svog oca zajedno sa penjačima Ed Viestursom i Araceli Segarraom.</s>

<s>Mingma Sherpa je prvi Šerpa koji je 20. maja 2011. ispenjao svih 14 vrhova preko 8.000 m. Prvi je alpinista kome je to pošlo za rukom u 14 pokušaja.</s>

<s>Pemba Dorje je Šerpa koji se 21. maja 2004. god. ispenjao  na vrh Mount Everest za 8 sati i 10 min. što je najbrži ikad ispenjani uspon.</s>

<s>Reference</s>

<s>Planinarstvo</s>

